|  |  |
| --- | --- |
|   | Ηράκλειο, 02/02/2023 Αριθ. Πρωτ 26 |
| ΕΛΛΗΝΙΚΗ ΔΗΜΟΚΡΑΤΙΑΥΠ. ΠΑΙΔΕΙΑΣ & ΘΡΗΣΚΕΥΜΑΤΩΝΔΙΕΥΘΥΝΣΗ Δ/ΘΜΙΑΣ ΕΚΠΑΙΔΕΥΣΗΣ ΓΥΜΝΑΣΙΟ ΑΓΙΟΥ ΜΥΡΩΝΑTαχ. Δ/νση : ΑΓΙΟΣ ΜΥΡΩΝ Τ.Κ. : 700 13Πληροφορίες : Λέλεκα ΔέσποιναΤηλέφωνο: 2810-721263Fax: 2810-721263Μail: mail@gym-ag-myron.ira.sch.gr |

**ΘΕΜΑ: Πρόσκληση Εκδήλωσης Ενδιαφέροντος για την εκπαιδευτική επίσκεψη της Γ΄ τάξης του Γυμνασίου Αγίου Μύρωνα στην Αθήνα.**

Η Διευθύντρια του Γυμνασίου Αγίου Μύρωνα **,** σύμφωνα με την υπ’ αριθ. Υ.Α. 20883/ΓΔ4/12-02-2020 (ΦΕΚ 456/τ.Β΄/13.02.2020) του Υ.ΠAI.Θ. για τις Εκδρομές-Μετακινήσεις μαθητών Δημοσίων και Ιδιωτικών σχολείων Δευτεροβάθμιας Εκπαίδευσης, προκηρύσσει την εκδήλωση ενδιαφέροντος, από τα Τουριστικά Γραφεία, για τη διοργάνωση της τριήμερης εκπαιδευτικής εκδρομής, **στο πλαίσιο του αναλυτικού προγράμματος,** που θα πραγματοποιήσουν οι μαθητές της Γ΄ τάξης με προορισμό

α) την **Αθήνα** και

β) το **Ναύπλιο, τις Μυκήνες και την Επίδαυρο**

από τις **28 Μαρτίου έως τις 1 Απριλίου 2023**.

Αριθμός συμμετεχόντων: τριάντα πέντε(35) μαθητές περίπου και τρεις (3) συνοδοί.

Το πρόγραμμα της εκδρομής είναι ενδεικτικό και μπορεί να τροποποιηθεί βάσει των αναγκών και των προτεραιοτήτων του σχολείου.

Προβλέπεται να είναι το εξής:

**ΤΡΙΤΗ** 28/3/2023

Αναχώρηση από το λιμάνι του Ηρακλείου.

**ΤΕΤΑΡΤΗ**  29 /3/ 2023

Άφιξη στον Πειραιά και εκκίνηση ημερήσιας εκδρομής σε Επίδαυρο, Μυκήνες και Ναύπλιο. Επιστροφή στην Αθήνα για διανυκτέρευση

**ΠΕΜΠΤΗ**  30/3/2023

Επίσκεψη και ξενάγηση στην Ακρόπολη και στο Νέο Μουσείο της Ακρόπολης. Περίπατος στην Πλάκα. Γνωριμία με το Αττικό Μετρό. Περίπατος στο Σύνταγμα και γνωριμία με τα αξιοθέατα της περιοχής. Το βράδυ παρακολούθηση πολιτιστικής εκδήλωσης.

**ΠΑΡΑΣΚΕΥΗ**  31/3/2023

Επίσκεψη στο Αττικό Ζωολογικό πάρκο και στο Ίδρυμα Σταύρου Νιάρχου. Μεταφορά στο λιμάνι του Πειραιά. Αναχώρηση για Ηράκλειο.

**ΣΑΒΒΑΤΟ** 1/4/2023

Άφιξη στο λιμάνι του Ηρακλείου. Τέλος εκδρομής.

Η προσφορά θα πρέπει να περιέχει και να εξασφαλίζει τα παρακάτω:

1. Μετάβαση με το πλοίο από το Ηράκλειο στον Πειραιά και αντίστροφα, με τετράκλινες καμπίνες για όλους τους μαθητές και μονόκλινη /δίκλινη για τους συνοδούς (προσφορά με Μινωικές γραμμές).

2. Τουριστικό λεωφορείο, που θα είναι στη διάθεση των μαθητών για όλες τις μετακινήσεις τους, κατά τη διάρκεια της εκδρομής, από το λιμάνι του Πειραιά και μέχρι την επιστροφή σε αυτό, κατά τον γυρισμό. Το λεωφορείο θα πρέπει να διαθέτει όλες τις προβλεπόμενες από τη νομοθεσία προδιαγραφές (έλεγχο από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, κλιματισμό κλπ). Επίσης, πρέπει να πληρούνται όλες οι προδιαγραφές ασφάλειας για τη μετακίνηση μαθητών (ζώνες ασφαλείας, έμπειρος οδηγός, κλπ).

3. Δύο (2) διανυκτερεύσεις με πρωινό (προσφορά και με ημιδιατροφή, πρωινό και δείπνο), σε ξενοδοχείο τεσσάρων και πάνω αστέρων (προσφορά τουλάχιστον δύο ξενοδοχείων), σε ασφαλή περιοχή της Αθήνας. Τα δωμάτια των μαθητών να είναι δίκλινα ή τρίκλινα(**χωρίς προσθήκη ράντζων ή μεταλλικών κλινών)** και των συνοδών καθηγητών μονόκλινα. Στην προσφορά πρέπει να αναφέρεται ρητά η κατηγορία, η διεύθυνση και το όνομα του ξενοδοχείου.

Η κατανομή των δωματίων των μαθητών και των συνοδών εκπαιδευτικών να είναι στον ίδιο όροφο σε δωμάτιο χωρίς μπαλκόνι και με νυχτερινή φύλαξη του ξενοδοχείου.

4. Ημερήσια εκδρομή σε Ναύπλιο, Μυκήνες και Επίδαυρο, με τουριστικό λεωφορείο, το οποίο θα πληροί όλες τις απαραίτητες προϋποθέσεις .

5. Έμπειρο ξεναγό για την Ακρόπολη και το Μουσείο της Ακρόπολης.

6. Την πιστή τήρηση του προγράμματος επισκέψεων και ξεναγήσεων.

7. Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή.

8. Αποδοχή από το Γραφείο ποινικής ρήτρας σε περίπτωση αθέτησης των όρων του συμβολαίου από τη μεριά του (κατάθεση εγγυητικής επιστολής με ποσό που θα καθορίσει το σχολείο).

9. Δωρεάν συμμετοχή των τριών(3) συνοδών καθηγητών.

10. Την αντιμετώπιση περίπτωσης που δε θα πραγματοποιηθεί η εκδρομή λόγω ανωτέρας βίας (κακοκαιρία, πανδημία κτλ).

11. Επιστροφή όλου του ποσού συμμετοχής στην εκδρομή σε μαθητή που για λόγους ανωτέρας βίας ή ασθένειας ματαιωθεί η συμμετοχή του στην εκδρομή.

12. Επιστροφή όλου του ποσού σε μαθητές σε περίπτωση ματαίωσης της εκδρομής λόγω πανδημίας.

13. Κάλυψη από γιατρό σε περίπτωση που χρειαστεί.

14. Επιπλέον παροχές του γραφείου θα συνεκτιμηθούν (δωρεάν εισιτήρια κλπ).

 15. Επιβεβαίωση κράτησης ξενοδοχείου και ακτοπλοϊκών εισιτηρίων

**Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή καθώς και η παροχή απόδειξης σε κάθε μαθητή χωριστά με την εξόφληση της εκδρομής.**

Με την προσφορά θα πρέπει να κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Στο φάκελο επίσης της προσφοράς πρέπει να υπάρχει απαραίτητα CD σε ηλεκτρονική μορφή (doc ή pdf), για να είναι εύκολη η ανάρτησή της στο διαδίκτυο.

Προσφορές που δε θα παρέχουν όλα τα απαραίτητα δικαιολογητικά θα αποκλείονται ανεξάρτητα από την τιμή τους.

 Οι προσφορές θα πρέπει να κατατεθούν σε κλειστούς φακέλους μέχρι τη Δευτέρα , 13 Φεβρουαρίου 2023 και ώρα 11:00, στο γραφείο της Διευθύντριας του Γυμνασίου Αγίου Μύρωνα. Η αξιολόγηση των προσφορών θα γίνει την ίδια ημέρα και ώρα 13.00,στο γραφείο της Διευθύντριας του Γυμνασίου Αγίου Μύρωνα, από την αρμόδια επιτροπή.

Η Διευθύντρια

 Λέλεκα Δέσποινα